Po wšej Łužicy zastaruja hladanske słužby starych abo chorych ludźi doma. Wobjed woža jim socialne słužby na skazanku. Ludźo su dale a starši a trjebaja pomoc. Kónc lěta 2015 bě jich po cyłej Němskej 2,9 milionow ludźi, kotřiž běchu na podpěru pokazani. Něhdyša idylka wo starcomaj na wuměnku, wo kotrejuž so dźěći a wnučki staraja, zda so wusonjena być. Nawopak: Ličba tych, kotrychž ambulantnje zastaruja, je dźeń a wjetša. Nimale třećinu něhdźe třoch milionow hladanja potrěbnych doma zastaruja (staw 2015). Na jednym boku nochcedźa starši ludźo do starownje abo hladarnje. Na druhim boku dóstawa hladanske zawěsćenje za domjace zastaranje wjace spěchowanja. Přiwšěm je to wulke wužadanje za hladanske słužby. Wone dyrbja fleksibelne być a maja přiwšěm najmodernišim standardam hladanja wotpowědować.
szl_Latn